Matti Torvinen

Matti Juhani TorvinenFinder.fi (s. 30. tammikuuta 1957 Rovaniemi) on suomalainen varatuomari, poliitikko ja sinisten entinen kansanedustaja sekä toimittaja ja entinen puoluesihteeri. Hän nousi eduskuntaan varasijalta kansanedustaja Hanna Mäntylän erottua kesäkuussa 2017.

Torvinen on toiminut Rovaniemen kaupunginvaltuutettuna vuodesta 2013. Hänet valittiin valtuustoon kuntavaaleissa 2012 ja uudelleen kuntavaaleissa 2017. Ennen kansanedustajuuttaan Torvinen toimi perussuomalaisten Lapin piirin puheenjohtajana.

Eduskuntavaaleissa 2015 Torvinen sijoittui Lapin vaalipiirissä perussuomalaisten ensimmäiselle varasijalle Hanna Mäntylän tullessa valituksi. Kun Mäntylä jätti eronpyynnönsä kansanedustajan toimesta kesäkuussa 2017, Torvinen nousi hänen tilalleen. Torvinen erosi kesäkuussa 2017 perussuomalaisista ja liittyi Uusi vaihtoehto -eduskuntaryhmään. Joulukuussa 2017 Torvinen valittiin sinisten puoluesihteeriksi.

Torvinen toimi ennen perustamaansa lakiasiaintoimistoon siirtymistä Yleisradion toimittajana.Torvinen Ylestä lakiasiaintoimistoon, Yle.fi 5.1.2011, päivitetty 5.6.2012

Torvinen oli ehdolla vuoden 2019 eduskuntavaaleissa, mutta ei tullut valituksi. https://www.iltalehti.fi/politiikka/a/f4194a15-b566-478c-bf22-b1a187a9c2ac

Vuoden 2021 keväällä Torvinen loikkasi sinisistä kokoomukseen.

 Lähteet 

 Aiheesta muualla 

 Torvisen vaalisivu

Luokka:Kansanedustajat
Luokka:Perussuomalaiset poliitikot
Luokka:Korjausliikkeen poliitikot
Luokka:Kansallisen Kokoomuksen poliitikot
Luokka:Suomen puolueiden puoluesihteerit
Luokka:Rovaniemen kaupunginvaltuutetut
Luokka:Kemijärven kaupunginvaltuutetut
Luokka:Lapin vaalipiiri
Luokka:Suomalaiset juristit
Luokka:Vuonna 1957 syntyneet
Luokka:Elävät henkilöt